Jaume Collboni i Cuadrado

Jaume Collboni i Cuadrado, 1969ko irailaren 5ean Bartzelonako Baix Guinardó auzoan jaio zen politikari eta abokatu katalana da.  Bertako alkatea 2023tik. 

Unibertsitateko ikasle gisa hasi zen politikan lanean. 1991ean afiliatu zen Kataluniako Sozialisten Alderdian. 2010ean Bartzelonako probintziako diputatu gisa sartu zen Kataluniako Parlamentuan. Ondoren, 2014an, aulkia utzi eta Bartzelonako Alkatetzarako hautagai izango den alderdiaren primarioetan jarri zuen arreta. Ordutik, Bartzelonako Udaleko lider sozialista izan da. Bigarren alkateorde (2016-2017), lehen alkateorde (2019-2023) eta gaur egun Bartzelonako alkate 2023ko ekainaren 17tik.

 Biografia 
Bartzelonan jaio zen 1969an, Baix Guinardó auzoan, eta hiriko hainbat tokitan bizi izan da, esaterakoTeixonera, Auzo Gotikoa, Poblenou edota Dreta de l'Eixample.

Tarragonako Oscar Cornejo kazetari eta telebista ekoizlearekin ezkonduta egon zen 2011tik 2016ra.

 Ibilbide sindikala 
Bartzelonako Unibertsitatean zuzenbidea ikasten ari zen urteetan, Associació de Joves Estudiants de Catalunya elkarteko idazkari nagusi hautatu zuten, eta kargu horretan 1992tik 1995era aritu zen. 

1996an, Kataluniako UGT sindikatuko kabinete teknikoaren sorrera bultzatu zuen eta sindikatuaren Zuzendaritza Nazionaleko kide izan zen 1998tik 2005era, komunikazioaren, kulturaren, nazioarteko harremanen eta lankidetzaren arloetan lan eginez.  

 Ibilbide politikoa 
Jaume Collboni 1994an sartu zen Kataluniako Sozialisten Alderdian (PSC), eta urtebete geroago Huerta Guinardó barrutiko bozeramaile hautatu zuten. 2005 eta 2010 bitartean Kataluniako Parlamentuan Talde Sozialistaren koordinazioaz arduratu zen, baina 2008ra arte ez zen alderdiaren zuzendaritza nazionaleko kide izan. 

2010ean, PSCren hauteskunde kanpainako zuzendaria izan zen, eta, urte hartan bertan, Kataluniako Parlamentuan ordezkaritza lortu zuen diputatu gisa. Enpresa eta Okupazio Batzordeako bozeramaile izan zen. 2011ko abenduan, Sozialisten 12. Kongresuan, alderdiko komunikazio idazkari eta bozeramaile izendatu zuten.

2014an Kataluniako Parlamentuan zuen kargua utzi zuen Kataluniako Sozialisten Alderdiak Bartzelonako alkategaia aukeratzeko antolatu zituen barne hauteskunde irekietan hautagai izateko. Lehen itzulian, Jaume Collboni eta Carmen Andres izan ziren boto gehien lortu zituzten hautagaiak, eta bigarren itzulian Collboni gailendu zen nahiz eta hauteskunde-iruzurra egitearen susmoa zabaldu zen.

2015eko udal hauteskundeetan Bartzelonako alkate izateko aurkeztu zenean bere zerrendak lau zinegotzi baino ez zituen lortu eta laurek hauteskundeak irabazi zituen Ada Colauri eman zion babesa. Urtebete geroago BComú eta PSC alderdiek ezkerreko akordio bat sinatu zuten koalizio gobernua osatzeko. Akordio hori 2017an hautsi zen, PSCk Espainiako Konstituzioaren 155. artikulua aplikatzearen alde egin zuelako, eta horrek gobernu krisi gogorra eragin zuen.

2019ko udal hauteskundeetara aurkeztu zen berriro, zinegotzi kopurua bikoiztuz, eta Jaume Collbonik Ada Colau berriro alkate izendatzea bultzatu zuen, bere eta Manuel Vallsen babesarekin.

 Bartzelonako alkatea 
2023ko udal hauteskundeetan berriz aurkeztu eta bigarren geratu zenhamar zinegotzirekin.  BComúk eta Alderdi Popularrak, bakoitzak bere arrazoiengatik, Collboni alkate izendatzearen alde bozkatu zuten, Xavier Triasek goberna ez zezan. Ez zuen lortu 2024rako aurrekontua onartzea, PSC eta ERCren aldeko botoak baino ez zituelako horretarako. 2025eko urtarrilean urte horretarako aurrekontuak onartzeko BComurekin zituen negoziazioak hautsi zituen eta 2024koak luzatu behar izan zituen. Maiatzaren 30ean Udalbatzaren gaitzespena jaso zuen ia aho batez. 

 Erreferentziak 

Kategoria:PSCko diputatuak Kataluniako Parlamentuan
Kategoria:Kataluniako Parlamentuko X. legegintzaldiko diputatuak
Kategoria:Kataluniako Parlamentuko IX. legegintzaldiko diputatuak
Kategoria:Bartzelonako alkateak
Kategoria:1969ko jaiotzak
Kategoria:Gizabanako biziak
Kategoria:Abokatuak